text: L'Institut Valencià de Cultura destina 3,2 milions d'euros per al teatre, la dansa i el circ – Les Bandes de Música
  L'Institut Valencià de Cultura destina 3,2 milions d'euros per al teatre, la dansa i el circ
  La Generalitat Valencia, a través de l'Institut Valencià de Cultura, destinarà enguany 3,2 milions d'euros al foment de les arts escèniques per als sectors teatral i del circ, i al de la dansa.
  Les ajudes es reparteixen en setze modalitats diferents, que inclouen tots els aspectes de la producció i programació del teatre, la dansa i el circ. Respecte al 2015 s'ha triplicat l'import de les ajudes als sectors professionals de les arts escèniques valencianes i és el més alt de la història d'aquestes ajudes en la Comunitat Valenciana.
  Les ajudes al teatre i el circ sumen un total de 2,7 milions d'euros i les ajudes a la dansa suposen 500.000�euros més, que fa el total de 3,2 milions d'euros destinats als sectors professionals de les arts escèniques.
  Segons el director general de l'IVC, Abel Guarinos, «El motor econòmic que suposa el sector professional valencià de les arts escèniques en general, i del teatre molt particularment, ens ha empés a augmentar la xifra econòmica d'aquestes ajudes, ja que els 3.200.000�euros que s'hi destinen enguany suposen l'import més alt de la història d'aquestes ajudes en la Comunitat Valenciana.
  Les ajudes estan avalades, entre d'altres aspectes, pels resultats artístics, culturals i econòmics de les 179 empreses i col·lectius professionals que van ser beneficiaris el 2018, que el 2019 han pujat a 192 i, per exemple, per les 1.835 funcions i els més de 187.000 espectadors que l'any passat van propiciar aquestes ajudes solament en una de les seues modalitats, la de programació en sales d'exhibició».
  De les 1.835 funcions que el 2018 es van fer en sales i teatres privats subvencionats per l'IVC, 747 van ser en valencià (el 41�%), i la resta, en castellà o sense text, sobretot pel que fa a les representacions de dansa.
  LEs ajudes es destinen a la producció d'espectacles de teatre, de dansa i de circ; gires de companyies professionals; projectes de grups emergents; programació en sales privades; a entitats sense ànim de lucre; a la formació, investigació i edició; creació de literatura escènica; i a la realització de festivals i mostres al llarg de tota la Comunitat Valenciana.